Hjellsåsen

Hjellsåsen er en ås sørøst for Ski by i Nordre Follo kommune. Toppen ligger mellom flere sprekkesoner som vises tydelig på detaljerte kart. Den kanskje tydeligste går i retning sørvest-nordøst på åsens nordvestside. Langs denne kløfta går kløftstien opp til toppen. Det går også sti opp fra Vientjernet i sør.

På toppen sto det tidligere et enkelt tårn, primært reist for landmålingsformål. Dette ble revet i 1980-årene, og et mer permanent utsiktstårn ble reist på dugnad i 2017. Utsiktsplattformen står tolv meter over bakken, og gir vid utsikt i alle retninger. En sikteskive angir sikt til Holmenkollen, Blefjell, Gaustatoppen, Varingskollen og en lang rekke andre steder.

Referanser 

Fjell i Nordre Follo